**บลูเบอร์รี่** (อังกฤษ: Blueberry) กลุ่มศิลปินลูกทุ่งหญิงชาวไทย จากค่ายอาร์ สยาม ในเครือ อาร์เอส ประกอบด้วย โบว์-โบว์ชมพู ศรีทองท้วม, ออม-เพลินศิลป์ เกตุแก้ว, หนูเล็ก-เบญจวรรณ โภคทรัพย์ โดยในปี พ.ศ. 2553 ทั้ง 3 คนได้รวมตัวกันในนาม **บลูเบอร์รี่** เปิดตัวในเพลง "ชิมิ" โดยมีแนวดนตรีลูกทุ่งกึ่งป็อป มีความทันสมัยมากขึ้น ทำได้รับความนิยม ด้วยกระแสเพลง"ชิมิ" ทำให้วงบลูเบอร์รี่เป็นที่รู้จักของคนทั่วไปอย่างง่ายดาย ต่อมาได้ปล่อยซิงเกิลที่สองออกมาคือเพลง "**มีเวลาโทรมาด้วยเหรอ**" ซึ่งได้รับการตอบรับที่ดีเหมือนเพลง **ชิมิ** ซึ่งทำให้เพลงนี้เคยมียอดดาวน์โหลดเป็นอันดับที่ 1 ของช่องสบายดี ทีวี หลายสัปดาห์ติดต่อกัน อีกไม่นานก็ปล่อยซิงเกิลที่สามออกมา คือ เพลง **เจ้าที่แรง** และต่อมาได้ออกอัลบั้มชุดที่ 1 **ชิมิ ชิมิ** ซึ่งได้รับกระแสตอบรับอย่างสูง เพลงดังเกือบทั้งอัลบั้ม ส่งผลให้บลูเบอร์รี่กลายเป็นเกิร์ลกรุ๊ปชั้นนำในขณะนั้น

ประวัติ
-------

โดยทั้งสามสาวบลูเบอร์รี่ได้เดินเข้าสู่วงการเพลงลูกทุ่งโดย การประกวดดาวรุ่งลูกทุ่งไทยแลนด์ (โบว์, หนูเล็ก, ออม) ของค่ายอาร์ สยาม โดยทั้งสามคนได้ออกเพลงเดี่ยวของแต่ละคนอัลบั้มรวมกับผู้เข้าประกวดดาวรุ่งลูกทุ่งไทยแลนด์เมื่อปี พ.ศ. 2550 หลังจากนั้นทั้ง 3 สาวก็ได้กลายเป็นศิลปินฝึกหัดของค่ายอาร์สยาม ทางค่ายจึงจับมารวมตัวกันในชื่อ "บลูเบอร์รี่" โดยปรับแนวเพลงจากลูกทุ่งแท้กลายเป็นลูกทุ่งโมเดิร์นร่วมสมัย

โดยที่มาของชื่อวงบลูเบอร์รี่คือ  *ด้วยความที่พวกเราเป็นวัยสดใส น่ารัก พอดีว่าเพลงของพวกเราจะเป็นแนวแดนซ์ เลยมาผสมกันจนพี่ที่อาร์สยามมองว่า น้องๆ น่าจะเปรี้ยว น่ารัก ซ่านิดหวานหน่อย เลยตั้งชื่อว่า บลูเบอร์รี่ปี พ.ศ. 2556 โบว์ หนึ่งในสมาชิกของวงได้ประกาศออกจากวงเนื่องจากตั้งครรภ์ ทำให้วงเหลือสมาชิกเพียง 2 คนและได้ทำกิจกรรมต่อในนามวงเหมือนเดิมแต่เป็นรูปแบบ 2 คน*

ปี พ.ศ. 2557 บลูเบอร์รี่ได้กลับมาอีกครั้งในรูปแบบคู่หูดูโอ้ หลังโบว์ได้ออกจากวง หลังจากจบการโปรโมทซิงเกิลครั้งนี้บลูเบอร์รี่ก็พักกิจกรรมออกเพลงในนามวง

ช่วงปี พ.ศ. 2558 - พ.ศ. 2560 ออมและหนูเล็ก 2 สมาชิกบลูเบอร์รี่ได้เข้าร่วมในโปรเจกต์สโมสรสโมโสด และออมได้ออกเพลงเดี่ยว ส่วนโบว์ก็กลับมาออกเพลงอีกครั้งโดยเป็นศิลปินเดี่ยวในนามว่า **โบว์ชมพู** ส่วนวงบลูเบอร์รี่ก็ยังคงพักวงไม่ได้มีการออกเพลงในนามวงอีกครั้ง

ปี พ.ศ. 2560 หนูเล็กและออมในนามบลูเบอร์รี่อาร์สยามและโบว์อดีตสมาชิกวงในนามโบว์ชมพูอาร์สยาม (นักร้องเดี่ยว) ได้หมดสัญญากับทางอาร์สยาม และนี่ก็เป็นการปิดตัวลงอย่างเป็นทางการของวงบลูเบอร์รี่ สมาชิกทั้งหมดต่างแยกย้ายกันไปในเส้นทางของตน

ปี พ.ศ. 2563 ออมและหนูเล็กได้ไปออกรายการ กิ๊กดู๋ ในช่วงเงาเสียง แล้วได้ประกาศว่าบลูเบอร์รี่จะกลับมาอีกครั้งในรูปแบบ 3 คนครบวง แต่สุดท้ายก็ยกเลิกเพราะเนื่องจากสถานการณ์โควิด-19

ปี พ.ศ. 2565 บลูเบอร์รี่ได้ประกาศการกลับมาอีกครั้งของวงบลูเบอร์รี่ในรูปแบบ 3 คนครบวง ซึ่งจะเป็นการออกเพลงในนามวงอีกครั้งในรอบ 8 ปี โดยได้ประกาศผ่าน Instagram ส่วนตัวของออมและโบว์ และได้ประกาศผ่านโซเชียลมีเดียของอาร์สยามต้นสังกัดเดิมของพวกเธอ

สมาชิก
------

***ออม***

* **ชื่อ-นามสกุล** เพลินศิลป์ เกตุแก้ว
* **ชื่อเล่น** ออม
* **วันเกิด** 8 พฤษภาคม พ.ศ. 2529 (37 ปี)
* **การศึกษา** จบการศึกษาที่ มหาวิทยาลัยหอการค้าไทย
* **ช่วงปีในวงบลูเบอร์รี่** พ.ศ. 2550-2556, พ.ศ. 2565-ปัจจุบัน

***หนูเล็ก***

* **ชื่อ-นามสกุล** เบญจวรรณ โภคทรัพย์
* **ชื่อเล่น** หนูเล็ก
* **วันเกิด** 31 กรกฎาคม พ.ศ. 2532 (34 ปี)
* **การศึกษา** จบการศึกษาที่ มหาวิทยาลัยศรีนครินทรวิโรฒ
* **ช่วงปีในวงบลูเบอร์รี่** พ.ศ. 2550-2556, พ.ศ. 2565-ปัจจุบัน

ชีวิตส่วนตัว
------------

### หนูเล็ก

เธอสมรสกับ (นามสกุลเดิม ) เธอมีบุตรชาย มีชื่อว่า ด.ช. เทวอินทร์ ชื่อเล่น ล็อตโต้ เกิดเมื่อวันที่ 20 เมษายน พ.ศ. 2566

### โบว์

เธอสมรสกับ (นามสกุลเดิม ) เธอมีบุตรชาย มีชื่อว่า ด.ช. วิลเลี่ยมส์ ชื่อเล่น ฟีลิกซ์ เกิดเมื่อวันที่ 5 กรกฎาคม พ.ศ. 2556

ผลงานเพลง บลูเบอร์รี่
---------------------

### ผลงานอัลบั้ม

1. อัลบั้ม พ.ศ. 2553 ชิมิ ชิมิ
2. อัลบั้ม พ.ศ. 2555 สินสอดโรลแบ็ค
3. อัลบั้ม พ.ศ. 2556 ฮิตจุงเบย

  

### ผลงานซิงเกิ้ลเดี่ยว

1. พ.ศ. 2557 เพลง ขอดีดีอย่าวิ่งราว
2. พ.ศ. 2565 เพลง กิมจิ

  

### ผลงานโปรเจกต์พิเศษ สโมสรชิมิ

1. พ.ศ. 2554 เพลง คึกคักน่ารักอ่ะ ร่วมกับสโมสรชิมิ 2
2. พ.ศ. 2554 เพลง ดีใจที่ได้เป็นเพื่อน ร่วมกับ สโมสรชิมิ 2
3. พ.ศ. 2555 เพลง ผู้ชายห้ามเข้า ร่วมกับ สโมสรชิมิ 3 (รับเชิญ)
4. พ.ศ. 2556 เพลง เห็นแฟนฉันไหม ร่วมกับ สโมสรชิมิ 4
5. พ.ศ. 2556 เพลง โยน ร่วมกับ สโมสรชิมิ 4
6. พ.ศ. 2558 เพลง โสดอยู่รู้ยัง ร่วมกับ สโมสรสโมโสด

ผลงานการแสดง
------------

### ผลงานงานพิธีกร

| สมาชิก | ออกอากาศ | ชื่อรายการ | หมายเหตุ |
| --- | --- | --- | --- |
| หนูเล็ก | ช่อง 5 | ชุมชนวาไรตี้ | ปัจจุบันยุติการออกอากาศแล้ว
 |
|

### ผลงานซิตคอม/ละคร

| สมาชิก | ออกอากาศ | ซิทคอม/ละคร | รับบท | หมายเหตุ |
| --- | --- | --- | --- | --- |
| ออม | ช่อง 5 | ละครชีวิตจริง ชุด 84000ตอน มนต์เรียกรัก | ออม |  |
| ช่อง 7 | เฮฮาหน้าซอย | ออม |  |
| รักนี้ เคียงตะวัน | เพลิน รำไพ |  |
| ช่อง 8 | มณีนาคา | พิกุล |  |
|

### ผลงานภาพยนตร์

| สมาชิก | ปี | ภาพยนตร์ | บทบาท | หมายเหตุ |
| --- | --- | --- | --- | --- |
| ทั้งวง | พ.ศ. 2556 | **รวมพลคนลูกทุ่งเงินล้าน** | โบว์ - หนูเล็ก -ออม | เข้าฉาย 28 พฤศจิกายน พ.ศ. 2556 |
|

### ผลงานคอนเสิร์ต

1. คอนเสิร์ต ลูกทุ่งเฟสติวัล ครั้งที่ 1 (2554)
2. คอนเสิร์ต ลูกทุ่งเฟสติวัล ครั้งที่ 2 (2555)
3. คอนเสิร์ต ลูกทุ่งเฟสติวัล ครั้งที่ 4 (2557)

รางวัลที่ได้รับ
---------------

| ปี | รายการประกาศรางวัล | รางวัล | ผลงาน | ผลรางวัล |
| --- | --- | --- | --- | --- |
| 2553 | ทีวีอินไซด์ ฮอท อวอร์ด 2010 | เพลงลูกทุ่ง HOT แห่งปี | เพลงชิมิ | ชนะ |
| มหานครอวอร์ดส ครั้งที่ 7 | ศิลปินลูกทุ่งประเภทคู่หรือกลุ่มยอดนิยม | อัลบั้ม ชิมิ ชิมิ | ชนะ |
|

อ้างอิง
-------

1. ↑  บลูเบอร์รี่ ปลื้ม"ชิมิ"ติดปากโจ๋[*ลิงก์เสีย*]
2. ↑  บลูเบอร์รี่ อาร์ สยาม R-SAIM.COM[*ลิงก์เสีย*]
3. ↑  "หนูเล็ก พักงานร้องเพลงวางไมค์ หันทำพิธีกร". คลังข้อมูลเก่าเก็บจากแหล่งเดิมเมื่อ 2008-05-05. สืบค้นเมื่อ 2010-07-09.

แหล่งข้อมูลอื่น
---------------

* อินสตาแกรมออม บลูเบอร์รี่
* facebook fanpage ออม บลูเบอร์รี่
* facebook ส่วนตัว ของ ออม บลูเบอร์รี่
* youtube ส่วนตัว ของ ออม บลูเบอร์รี่
* อินสตาแกรมส่วนตัว หนูเล็ก บลูเบอร์รี่
* twitter. ส่วนตัว ของ หนูเล็ก บลูเบอร์รี่]